kardosdrur/scandi-wiki huggingface dataset:
Søværnets Helikoptertjeneste

Søværnets Helikoptertjeneste (SHT) var en niveau 3 myndighed under Søværnets Operative Kommando (SOK), der stod for bemanding, drift og vedligehold af Søværnets 8 Lynx-helikoptere indtil overførsel til Flyvevåbnet den 1. januar 2011 som Eskadrille 723.

Helikoptertjenestens historie 
SHT opstod oprindeligt som en flight under Eskadrille 722, da man modtog den første Alouette III-helikopter i 1962.

I 1977 blev flighten udskilt fra 722 og oprettet som en selvstændig myndighed under SOK med navnet Søværnets Flyvetjeneste.

I 1980 påbegyndte man udskiftningen af de otte Alouette-helikoptere til otte Lynx-helikoptere.
	 
I 2000 blev det besluttet at Søværnets Flyvetjeneste skulle udskilles fra Søværnet og overgå til Flyvevåbnet som en selvstændig eskadrille (Eskadrille 728) under operativ kommando af Flyvertaktisk Kommando (FTK), samtidig med at Hærens Flyvetjeneste skulle omdannes til Eskadrille 724, også under FTK. Samtidig skulle eskadrillen flyttes fra Værløse til Karup. Den administrative overførsel af Søværnets helikoptere blev dog ikke til noget, da internationale forpligtelser ikke tillod Flyvevåbnet at være i besiddelse af så mange helikoptere; de 8 Sikorsky S-61 Flyvevåbnet allerede havde, plus 13 AS550 Fennec og 16 H-500 Cayuse fra Hæren samt 8 Lynx fra Søværnet.

Det blev derfor besluttet at Søværnets Flyvetjeneste skulle forblive i Søværnet, stadig i Karup, men under navnet Søværnets Helikoptertjeneste. Skiftet skete formelt d. 1. januar 2004.

Referencer, kilder og eksterne links 

 Artikel om Søværnets Flyvetjeneste (2000)

Nedlagte militære enheder fra Danmark
Helikoptertjeneste
Flyvestation Karup
Etableret i 1977
Ophørt i 2010
Hasseris Gymnasium

Hasseris Gymnasium er et gymnasium i Aalborg. Udover den traditionelle studentereksamen udbydes den internationale studentereksamen International Baccalaureate.

Der er i skoleåret 2021/2022 i alt ca. 800 elever fordelt på 24 gymnasieklasser og 3 IB-klasser.

Historie 
Efter at Aalborg Katedralskole i mere end 400 år havde haft nordjysk monopol på højere undervisning, åbnede der i 1958 endnu et gymnasium i Aalborg – Aalborghus Statsgymnasium. Det blev en aflastning, men det var ikke nok. De daværende kommunalbestyrelser i Aalborg, Nørresundby, Sundby-Hvorup og Hasseris blev derfor i samarbejde med Aalborg Amtsråd enige om, at der skulle oprettes et tredje gymnasium nord for Limfjorden og, at et fjerde skulle placeres i bydelen Hasseris.

Hasseris Gymnasium & IB World School blev etableret i 1970 i midlertidige rammer på Stolpedalsskolen, men fik i 1972 sin nuværende placering i en nybygget skole, beliggende på Hasserisvej 300. Skolen var et resultat af en lokal og regional politisk beslutning om at bygge et fjerde gymnasium i Aalborg.

Bygningen er tegnet af arkitekterne Jacob Blegvad og Henning Jørgensen i modernistisk stil, og skolen fik Aalborg Kommunes pris for godt byggeri. Placeringen på en skrånende grund betyder, at der fra mange af lokalerne er udsigt over Gammel Hasseris og Limfjorden. Centralt i byggeriet er det åbne fællesareal, der med hvide vægge og store vinduespartier giver et lyst studiemiljø. 

I 2009 gennemgik gymnasiet en stor ombygning, hvor man øgede antallet af almindelige klasselokaler for at kunne rumme de mange nye elever og skolen fik to nye musiklokaler, øvelokale og lydstudie. I 2011 foretog gymnasiet ligeledes en større ombygning af skolens naturvidenskabsfløj.

I 2014 blev udbygningen af gymnasiet med en fløj med drama- og musiklokaler færdiggjort.

Ledelse 
 er Ole Droob rektor og Lars Korslund Nielsen vicerektor.

Kendte studenter 
 1973: Søren Espersen, folketingsmedlem
 1976: Anna Grue, redaktør og forfatter
 1976  Jan Beyer Schmidt-Sørensen, erhvervschef i Aarhus Kommune
 1984: Kim Nøhr Skibsted, tidligere folketingsmedlem og kommunikationsdirektør i Grundfos
 1988: Jakob Ejersbo, forfatter til Nordkraft og Afrikatrilogien

Noter

Eksterne henvisninger 
 Gymnasiets hjemmeside

Gymnasier i Danmark
Uddannelse i Aalborg
Gymnasium
Etableret i 1970
Økonomisk kriminalitet

Økonomisk kriminalitet er profitmotiverede, lovstridige handlinger som ofte begås indenfor eller med udspring i en økonomisk virksomhed, som i sig selv er – eller udgiver sig for – lovlig.

Økonomisk kriminalitet rammer som regel økonomiske eller ideelle samfundsinteresser eller store organisationer som finansinstitutioner eller industriselskaber snarere end enkeltindivider i samfundet. De ordinære individuelle motiver for at anmelde kriminalitet er ofte ikke til stede, hvilket vanskeliggør opdagelsen af forbrydelsen. Sagerne er ofte komplicerede, og mangler gerne ydre kendetegn som klart viser at der er tale om lovbrud.

I Danmark har Statsadvokaten for Særlig Økonomisk og International Kriminalitet (Bagmandspolitiet) til opgave at efterforske særlig økonomisk kriminalitet. Typisk i betydeligt omfang, som led i organiseret kriminalitet, ved anvendelse af særegne forretningsmetoder eller som på anden måde er af særlig kvalificeret karakter. Anden økonomisk kriminalitet efterforskes og strafforfølges typisk i de enkelte politikredse.

Referencer

Se også 
 Konkursrytteri

 
Samfund
Jura
Retsvidenskab
Juridiske begreber
Nexus Music

Nexus Music er et dansk produktions- og pladeselskab, som blev startet i 2002 af musikproducerne Jon & Jules (Jon Andersson Ørom og Johannes Jules Wolfson).

Nexus Music er et af Danmarks mest succesfulde produktionsselskaber, der har toppet hitlisterne mere end 20 gange og har modtaget over 100 guld- og platinplader. Selskabet står bl.a. bag udgivelser med Nik & Jay, Joey Moe, Alex, Ankerstjerne, Sisse Marie, Burhan G, Clemens og Cisilia, ligesom de har tilknyttet producerne Jon & Jules, Puma og Billy Beautiful. Nexus' artister og producere har modtaget talrige nomineringer, priser og certificeringer. I 2012 modtog Nik & Jay og Jon & Jules samlet IFPI's ærespris ved Danish Music Awards. 

Selskabet har udover at have signet og produceret Danmarks bedst sælgende popgruppe nogensinde, Nik & Jay, også produceret Danmarks største clubhit nogensinde, sangen "Yo-Yo" af Joey Moe. Nexus Music's artist, Cisilia, vandt i 2015, som den yngste vinder nogensinde, to Danish Music Awards for Årets Hit og Årets Nye Navn.

Singler

Albums

Album tracks 

Sange Nexus har skrevet og produceret, der ikke er en del af ovennævnte udgivelser:

Artister 
 Alex (2003–2005)
 Ankerstjerne
 Joey Moe
 Nik & Jay
 Sisse Marie
 Cisilia

Eksterne henvisninger 
 Officiel hjemmeside

Referencer 

Pladeselskaber fra Danmark
Etableret i 2002
Bjerringbro Gymnasium

Bjerringbro Gymnasium er et mindre gymnasium i Bjerringbro mellem Randers og Viborg.

Gymnasiet, der ligger i udkanten af Bjerringbro, er tegnet af arkitekterne Friis og Moltke og opført i 1980/1981. Skolen har været en af foregangsskolerne inden for udviklingen af bioteknologisk undervisning i Danmark. 
Skolen har ca. 10 klasser.  

 Gymnasiet holder i løbet af året 6 fester som er arrangeret af eleverne i Festudvalget.

 Udover festudvalget, er der også Elevråd, Aktivitetsudvalg, Caféudvalg mv. 

 Aktivitetsudvalget laver fællestimer på tværs af klasserne, hvor de f.eks. har arrangeret besøg og andre mere eller mindre spændende foredrag og shows. 

 Caféudvalget åbner en af skolens caféer (der er i alt 2, den anden er Café BG, hvor man kan købe sin frokost. 
 En gang om året er der fælles juleklip, forårskoncert, 1.g hyttetur, sportsdag og prom. 
 Rektor er Claus Smedegaard Kjeldsen, ansat 1.  marts 2022. 
 Desuden bruger skolen Lectio og Teams, hvor der kan tjekkes skema, karakterer og afleveres aflevering.

Eksterne henvisninger 
 Bjerringbro Gymnasiums hjemmeside
 Hjemmeside for Bjerringbro Gymnasiums Festudvalg 

Gymnasier i Danmark
Gymnasium
Helsingør Gymnasium

Helsingør Gymnasium (forkortet: HG) er et gymnasium i Helsingør.

Gymnasiet blev oprettet i 1978 i midlertidige lokaler ved Helsingør Teknikum og flyttede i 1979 til det eksisterende murstensbyggeri fra 1960'erne, hvor det nuværende Espergærde Gymnasium (under navnet Helsingør Gymnasium) fandtes. Det gamle gymnasium skiftede navn og flyttede til en ny bygning i Espergærde. Helsingør Gymnasium er udsmykket med kakkelportaler i samarbejde med kunstneren Lin Utzon. Gymnasiet er placeret i det sydvestlige Helsingør.

Rektorer 

 1978: Uffe Gravers Pedersen
 1986: Otto Rühl (konstitueret)
 1987: Carl P. Knudsen 
 2008: Kristian Jacobsen 
 2014: Sune Bek
 2017: Mette Macholm (konstitueret)
 2018: Claus E. Madsen

Elevrådsformænd 

 2010: Marie Stein
 2011: Sofie Gyldsø Pedersen
 2012: Amanda Arnved
 2013: Alma Andersen Tjalve
 2014: Michala Josephine Nørgaard
 2015: Malthe Grønlund Poulsen
 2016/2017: Jaspar Hammering Kristensen
 2017/2018: Lukas Antvorskov Fritzbøger
2019: Freja Sif Østergaard Frank/Lukas Antvorskov Fritzbøger
2020: Mike Viking Nørgaard Hansen

Kendte studenter 

 1985: Martin Lidegaard, cand.comm. og MF samt tidligere udenrigsminister (Radikale Venstre)
 1986: Jens Korse, journalist og manuskriptforfatter
 1986: Lasse Aagaard, komponist
 1992: Phie Ambo, filminstruktør
 1992: Jakob Boeskov, kunstner og filmskaber
 ca. 1994: Dina Birte Al-Erhayem, skuespillerinde og TV-værtinde
1986 Birgitte Bergmann, MF 2019- (Det Konservative Folkeparti)
1985 Henrik Møller, MF 2019- (Socialdemokratiet)
1994: Pernille Vermund, arkitekt, politiker, partistifter og MF 2019- (Nye Borgerlige)
2000: Rasmus Paludan, cand.jur. og advokat samt politiker og partistifter (Stram Kurs)
2003: David Pepke, sanger kendt fra C21

Eksterne henvisninger 
Helsingør Gymnasiums hjemmeside

Gymnasier i Danmark
Skoler i Helsingør Kommune
Etableret i 1978
Lateral

Lateral er retningsangivelse som betyder væk fra midtlinjen.

Betegnelsen bruges bl.a. i anatomien til beskrivelse og kortlægning af organer, muskler og kropsdeles placering i forhold til hinanden.

Modsat lateral findes medial.

Anatomiske termer
Det Kongelige Akademi for de Skønne Kunster

Det Kongelige Akademi for de Skønne Kunster, før 1991 Akademiet for de Skønne Kunster, er en del af Det Kongelige Danske Kunstakademi og virker til kunstens fremme og som statens rådgiver i kunstneriske spørgsmål inden for områderne arkitektur, billedkunst og tilgrænsende kunstarter.

Akademiet består af tres medlemmer, der vælges for seks år ad gangen med forskudte valgperioder af og blandt Kunstnersamfundets medlemmer. Kunstnersamfundets opgave er bl.a. at vælge og stille kandidater til akademiet. Optagelse i Kunstnersamfundet sker på baggrund af en vurdering af kvaliteten i en kandidats kunstneriske virksomhed og kvalifikationer. Medlemskab forudsætter dansk indfødsret eller fast bopæl i Danmark. Kunstnersamfundet medlemmer er (pr. 2006) ca. 493 arkitekter, ca. 238 billedhuggere og ca. 603 malere, og det tilstræbes, at alle kvalificerede kunstnere optages.

Akademiets "bestyrelse", Akademiraadet, udpeges af akademiets medlemmer og består af 12 medlemmer ligeligt fordelt mellem malere, billedhuggere og arkitekter. Mens Akademiet er etableret i 1968 ved udskilning fra Kunstakademiet, eksisterede Akademiraadet også før den tid.

Akademiet yder økonomisk støtte til danske kunstnere ved uddeling af en række legater og medaljer. Desuden udpeger Akademiraadet en del medlemmer til repræsentantskaber, bestyrelser mv. uden for akademiet.

Medlemmer af Akademiet

Arkitekterne 
Anna Maria Indrio

Annemarie Lund

Carsten Hoff

Christian Tranberg

David Bülow-Jacobsen

Erik Brandt Dam

Eva Jarl Hansen

Frank Maali

Frans Drewniak

Gitte Juul

Hans Peter Hagens

Jacob Kamp

Jan Ammundsen

Jan Søndergaard

Jens Bertelsen

Jens Thomas Arnfred

Johan Adam Linneballe

Johnny Svendborg

Kasia Gasparski

Lars Juel Thiis

Lone Wiggers

Mads Quistgaard

Merete Ahnfeldt-Mollerup

Mette Tony

Rikke Juul Gram

Thomas Bo Jensen

Thorhallur Sigurdsson

Troels Troelsen

Trude Mardal

Uffe Leth

Billedkunstnerne 
Anders Bonnesen

Anja Franke

Bjarne Werner Sørensen

Christian Schmidt-Rasmussen

Erik Hagens

Heine Skjerning

Jane Balsgaard

Jeanette Land Schou

Jes Brinch

Julie Sass

Kaspar Bonnén

Karin Lind

Kirsten Dufour

Lisbeth Hermansen

Malene Landgreen

Marianne Hesselbjerg

Marianne Jørgensen

Melou Vanggaard

Mette Ussing

Milena Bonifacini

Nanna Gro Henningsen

Peter Holst Henckel

Pontus Kjerrman

Signe Vad

Simone Aaberg Kærn

Sonja Lillebæk Christensen

Steen Rasmussen

Suzette Gemzøe

Søren Hüttel

Tina Maria Nielsen

Akademiets medaljer 
 C.F. Hansen Medaillen
 Thorvaldsen Medaillen
 Eckersberg Medaillen
 Thorvald Bindesbøll Medaljen
 N.L. Høyen Medaljen
 Franciska Clausen Medaljen

Æresmedlemmer 

Årstal mangler:
 Frederik Christian von Plessen
 J.H. Rawert
 Conrad Rantzau
 Tobias Faber

Noter

Ekstern henvisning 
 Akademiraadets hjemmeside 

 
Kunst fra Danmark
Etableret i 1968
Flådestation Frederikshavn

Flådestation Frederikshavn (FLS FRH) er de fysiske rammer for OPLOG FRH samt basehavn for 1. Eskadre. 

Selve flådestationen blev nedlagt som en selvstændig myndighed i 2006 og eksisterer nu bl.a. som den fysiske del af OPLOG FRH.
Flådestationen (FLS) er administrativt hovedkvarter for 1. Eskadre, enkelte enheder fra 2. Eskadre samt OPLOG FRH. Flådestationen blev indviet den 2. oktober 1962 og har ca 1500 ansatte og er dermed en af Frederikshavns største arbejdspladser.

Myndigheder placeret på Flådestation Frederikshavn 

 1. Eskadre (1ESK)
 2. Eskadre (2ESK)
 Forsvarsministeriets Materiel- og Indkøbsstyrelse (FMI)
 Forsvarsministeriets Ejendomsstyrelse (FES)
 Center for Taktik (TAC)
 Forsvaret Militærpoliti

Skibe, der har basehavn på Flådestation Frederikshavn 
 4 Inspektionsskibe af Thetis-klassen: F357 Thetis, F358 Triton, F359 Vædderen og F360 Hvidbjørnen
 2 Inspektionsfartøjer af Knud Rasmussen-klassen: P570 Knud Rasmussen og P571 Ejnar Mikkelsen
 1 Inspektionskutter af Agdlek-klassen: Y388 Tulugaq
 2 Fleksible støtteskibe af Absalon-klassen: L16 Absalon og L17 Esbern Snare
 2 Fjernstyrede minerydningsdroner af Holm-klassen: MSD5 Hirsholm og MSD6 Saltholm
 4 Fjernstyrede minerydningsdroner af MSF-klassen
 1 Transportfartøj: A559 Sleipner
 2 Stationsfartøjer af Arvak-klassen: Arvak og Alsin
 1 Marinehjemmeværnsfartøj af MHV 900-klassen: MHV 906 Fænø
 Skoleskibet Danmark
 Kongeskibet Dannebrog

De geografiske områder 

Søværnet i Frederikshavnsområdet befinder sig på følgende steder:

 Selve flådestationen i Frederikshavn
 Maritimt Overvågningscenter Nord (tidl. Kattegats Marinedistrikt) ved Pikkerbakken syd for Frederikshavn
 Flådedepot Jerup
 Flådedepot Bunken
 Flådedepot Aalbæk
 Flådedepot Grelshede
 Senderstation Rishøj
 Marinehjemmeværnsdepot Tøttenborg

Områder, der tidligere har været underlagt Flådestationen 
 Flådedepot Fylleledet
 Minedepot Dråby
 Marinestation Lyngsbæk
 Marinestation Esbjerg

Referencer, henvisninger og eksterne links 

 OPLOG FRH's hjemmeside 
 Navalhistory.dk 

Bygninger, konstruktioner og anlæg i Frederikshavn
Danmarks militær
Søværnet
Flådebaser i Danmark
Transport i Frederikshavn
Fynsmesterskaberne i tennis 2006 (udendørs)

Fynsmesterskaberne i tennis 2006 blev spillet i Fjordager Tennisklub fra 30. juni til 2. juli 2007. Turneringen afholdes af Fyns Tennis Union. Ved mesterskaberne skulle en ny fynsk mester i herresingle, damesingle, herredouble og damedouble kåres.

Herresingle 

1. runde
 Garbers (1) – Petersen 6-0, 6-1
 Jensen – Nørgaard w.o. (uden kamp)
 Andersen – C. Rasch 4-6, 6-4, 6-2
 Tornbjerg – Christensen 6-2, 6-4
 Konradsen – Klint 6-2, 6-2
 M. Risager – Hein 2-6, 6-2, 6-1
 Kirkeskov – Birk 6-2, 2-6, 7-6
 K. Jørgensen (2) – Fuglgaard 6-1, 6-2

2. runde
 Garbers (1) – Jensen 6-1, 6-1
 Andersen – Tornbjerg 6-2, 6-1
 Konradsen – M. Risager 6-1, 6-3
 K. Jørgensen (2) – Kirkeskov w.o. (uden kamp)

Semifinaler
 Garbers (1) – Andersen 6-0, 6-0
 K. Jørgensen (2) – Konradsen 6-1, 6-2

Finale
 Morten Garbers (1) – Kristoffer Jørgensen (2) 7-6, 6-2

Se også 
 FM 2007 (indendørs)

Fynsmesterskaberne i tennis
Sport i 2006
Birk (flertydig)

Birk kan henvise til flere artikler:

 Birk – et træ.
 Birk (materiale) - træsorten som materiale
 Birk (Gram Sogn) – en bebyggelse i Gram Sogn, Haderslev Kommune
 Birk (Herning) – en bydel i Herning og et ejerlav i Gjellerup Sogn, Herning Kommune
 Birk (navn) – et drengenavn.
 Birk (retskreds) – en gammel betegnelse for en retskreds.
Fail-over

Fail-over er evnen til automatisk at skifte over til et standby-computer, server- eller netværkssystem i tilfælde af en uforudsigelig afslutning af services på det igangværende system, fx i tilfælde af strømsvigt, oversvømmelse, hardwarenedbrud o.l. Sådanne afbrydelser indtræffer tit uden menneskelig intervention og forudgående advarsler, modsat planlagte skift (switch-over).

Failover-understøttelse er en nødvendig service i systemer, der kræver konstant tilgængelighed og høj stabilitet, såsom serversystemer og databasesystemer.  Failover for databasesystemer kan implementeres bl.a. via klynger af distribuerede databaser (database clustering).

Computerterminologi
Datanet
Roskilde Kommune

Roskilde Kommune er en kommune i Region Sjælland efter Kommunalreformen i 2007.

Kommunen blev dannet ved en sammenlægning af dels den gamle Roskilde Kommune, samt nabokommunerne mod hhv. nord (Gundsø Kommune) og syd (Ramsø Kommune). Den nye kommunes borgmester Poul Lindor Nielsen (S) var desuden borgmester i Ramsø indtil kommunesammenlægningen. Fra 2011 overtog Joy Mogensen borgmesterposten. Hun blev i juni 2019 erstattet af Tomas Breddam efter sin udnævnelse til kulturminister.

I forbindelse med det daværende Roskilde Amt blev nedlagt og den nye Region Sjællands administration skulle flyttes til Sorø blev amtsgården på Køgevej 80 ledig. Eftersom den tidligere Roskilde Kommune i forvejen havde lokalemangel og i øvrigt havde spredt sine kontorer ud på en række forskellige adresser i byen, anså politikerne tidspunktet som en god anledning til at samle administrationen her. Efter en række forhandliger lykkedes projektet, da amtet fik afsluttet sin bodeling. Hermed kunne man fortsætte planen om at omdanne det daværende rådhus til et borgerservicecenter.

Byer

Politik

Mandatfordeling

Nuværende byråd

Borgmestre

Kirkesogne i Roskilde Kommune

Referencer

Eksterne henvisninger 
 Roskilde Kommune
 

 
Kommuner i Region Sjælland
Peter Højrup

Peter Højrup (født 2. maj 1974) er en dansk forfatter og oversætter, som er uddannet fra forfatterskolen i 1997. Han er cand.mag. i litteraturvidenskab og har været redaktør på tidsskriftet Banana Split fra 2000-2005. Fra 2000-2021 var han en af de bærende kræfter på Forlaget Basilisk sammen med Majse Aymo-Boot, Per Aage Brandt, René Jean Jensen, Martin Larsen og Pejk Malinovski. I 2018 blev han tildelt Albert Dams mindelegat for romanen Til Stranden.

Udgivelser 
 Så vil jeg hellere være en sø, prosa, Forlaget Basilisk 2001
 Forudsætninger (sammen med Martin Larsen), Privattryk 2003
 En hjelm af gyldne kviste, digte, Borgens Forlag 2004
 Under det kogende hav, prosa, Borgens Forlag 2007
 Island, roman, Forlaget Basilisk 2014
 Til stranden, roman Gyldendal, 2017
 Jertefloden, roman Gyldendal, 2023

Oversættelser 
 Anne Carson: Vandveje (sammen med Martin Larsen og Pejk Malinovski), Forlaget Basilisk 2001
 Anne Carson: NOX (sammen med Martin Larsen og Pejk Malinovski), Forlaget Basilisk 2012
 Anne Carson: Oven vande (sammen med Martin Larsen og Pejk Malinovski), Forlaget Basilisk 2018
 Emilio Alvarez: Efterladte digte, Forlaget Basilisk 2009
Emilio Alvarez: Rejsen til Asturien, Forlaget Basilisk 2020

Eksterne henvisnigner 
 Uddrag fra Under det kogende hav, anmeldelser og interview.

Priser 

 Præmiering Statens Kunstfond for Til stranden, 2017
 Albert Dams Mindelegat, 2018

Digtere fra Danmark
Dansksprogede forfattere fra Danmark
Søvertorp

Søvertorp er en proprietærgård, som var krongods på Christian 4.s tid, men som aldrig har haft hovedgårdsstatus. Gården ligger øst for Rudkøbing i Skrøbelev Sogn, Langelands Nørre Herred, Svendborg Amt, Rudkøbing Kommune.

Søvertorp Gods er på 180 hektar

Ejere af Søvertorp 

(1590-1700) Kronen 
(1700-1735) Claus Bertelsen
(1735-1765) Riborg Clausdatter Bertelsen gift Møller
(1765-1795) Chr. P. Møller
(1795-1797) Enke Fru Møller gift Flindt
(1797-1825) J. Th. Flindt
(1825-1851) Peder Andersen
(1851-1882) A.C. Andersen
(1883-1931) Frederik Andersen
(1931-1966) Axel Hansen
(1966-1982) Forskellige ejere
(1982-) Morten Wistoft Larsen

Kilder 
 J. P. Trap: Danmark 5.udgave, Kraks Landbrug

Proprietærgårde
Langeland
Kalundborg Kommune (1970-2006)

Kalundborg Kommune i Vestsjællands Amt blev dannet ved kommunalreformen i 1970. Ved strukturreformen i 2007 blev den nuværende Kalundborg Kommune dannet ved indlemmelse af Bjergsted Kommune, Gørlev Kommune, Hvidebæk Kommune og Høng Kommune.

Tidligere kommuner 
Kalundborg havde været købstad, men det begreb mistede sin betydning ved kommunalreformen. Inden reformen blev købstaden lagt sammen med den nærmeste sognekommune:

Ved selve kommunalreformen blev 3 sognekommuner lagt sammen med Kalundborg købstad til Kalundborg Kommune:

Sogne 
Kalundborg Kommune (1970-2006) bestod af følgende sogne, alle fra Ars Herred:
 Nyvangs Sogn
 Raklev Sogn
 Røsnæs Sogn
 Tømmerup Sogn
 Vor Frue Sogn, Kalundborg
 Årby Sogn

Borgmestre

Noter 

 
Kommuner i Danmark (1970-2006)
Kommune (1970-2006)
Søren von Essen

Søren von Essen (født 10. juli 1979 i Fredericia) er en dansk professionel fodboldspiller, hvor hans primære position på banen er i det centrale forsvar og sekundært som midtbanespiller. Hans nuværende klub er 1. divisionsklubben Boldklubben Fremad Amager, som han skrev kontrakt med i sommeren 2005. Han debuterede for klubben den 31. juli 2005 mod Boldklubben Frem.

Søren er født og opvokset i Fredericia. Han startede oprindeligt med at spille fodbold i Fredericia fF for sidenhen at have fortsætte i overbygningen FC Fredericia. Søren von Essen underskrev en et-årig kontrakt med Ølstykke FC i sommeren 2002, som efterfølgende blev forlænget med yderligere et år i sommeren 2003. I sin tid i klubben blev han kendt for sit stærke hovedspil, nærkampsstærk og målfarlighed til trods for at han var forsvarsspiller. 2½ år senere blev han fyret af den nyankomne cheftræner Michele Guarini og skiftede i det følgende forår derfor til B.93, som den 3. februar 2005 indgik en kontrakt med ham for resten af 2004/2005-sæsonen. Da klubben rykkede ud af 1. division valgte han i sommerpausen at skifte til Boldklubben Fremad Amager i juli måned 2005.

Spillerkarriere 

 198?-1998: Fredericia fF
 1998-2002: FC Fredericia, 135 kampe og 14 mål, 1. division og 2. division
 2002-2004: Ølstykke FC, 75 kampe og 12 mål, 1. division
 2005-2005: B.93, 1. division
 2005-: Boldklubben Fremad Amager, 43 kampe og 1 mål, 1. division 
 2007-2007: Brønshøj Boldklub, 2. division øst 8 kampe og 0 mål

Noter 

Fodboldspillere fra Danmark
Personer fra Fredericia
Fodboldspillere fra Brønshøj Boldklub
Frederiksberg (Humble Sogn)

Frederiksberg er dannet ved sammenlægning af flere bøndergårde i 1820 fra grevskabet Langeland. Gården ligger i Humble Sogn, Langeland Kommune. Hovedbygningen er opført i 1871 efter tegninger af arkitekten August Klein, som tegnede hovedbygninger til flere andre herregårde (bl.a. Fårevejle på Langeland og Klintholm på Møn).

Frederiksberg Gods er på 190,5 hektar.

Ejere af Frederiksberg 

 (1820-1837) Hans Beck
 (1837-1847) Inger Cathrine Goth gift Beck
 (1847-1884) Niels Beck (søn)
 (1884-1928) Hans Ingo Rudolf Beck (søn)
 (1928-1935) Hans C. W. Beck (søn)
 (1935-1962) Christian Sørensen
 (1962-1967) Enke Fru Anne Sørensen
 (1967-1999) Viggo Mengel (svigersøn) / Gutten Mengel
 (1999-2009) Viggo Mengel
 (2009-2010) Boet efter Viggo Mengel
 (2010-nu) Hans Benedict greve Ahlefeldt-Laurvig

Kilder 

J. P. Trap: Danmark 5.udgave, Kraks Landbrug

Herregårde i Langeland Kommune
Herregårde i Svendborg Amt
Vokalist

En vokalist er en sanger. En vokalist bruger sin stemme som et instrument og bruger forskellige teknikker til at frembringe lyde.

Sangere